open-index/open-wikipedia-markdown huggingface dataset:
צבא מונטנגרו

ממוזער|שמאל|250px|אימון הכוחות המיוחדים של צבא מונטנגרו
ממוזער|250x250 פיקסלים|מבנה הכוחות המזוינים של מונטנגרו החל מ-2021
150px|ממוזער|שמאל|סמל משרד ההגנה של מונטנגרו
[ממוזער|156x156 פיקסלים|[רונדל (תעופה)|רונדל חיל האוויר של מונטנגרו]]
**צבא מונטנגרו** (במונטנגרית: **Vojska Crne Gore**) הוא שמם של הכוחות המזוינים של מונטנגרו ואחד הצבאות הצעירים ביותר ביבשת אירופה. הוקם בשנת 2006. למעשה הייתה זאת הקמה מחדש, שכן בשנים 1878 - 1918 (שנות העצמאות הראשונה של מונטנגרו) היה קיים צבא מונטנגרו. הצבא אף נטל חלק פעיל במלחמת העולם הראשונה בצד של מדינות ההסכמה.

מונטנגרו חברה בכתב האמנה האדריאטי (Adriatic Charter) (מאז 2008), הכולל מדינות כאלבניה, קרואטיה, בוסניה והרצגובינה, מקדוניה וארצות הברית, שעמן הצבא מבצע תמרונים משותפים. מונטנגרו אף הצטרפה לנאט"ו.

הצבא השתתף בעיקר במבצעים של האו"ם לשמירת שלום ויחידות שונות נשלחו לאזורים כאפגניסטן, ליבריה, סומליה וקפריסין.

## ארגון
הצבא מחולק לשלוש זרעות עיקריות: ש**זרוע היבשה** הבנויה מגדוד בעל ארבע פלוגות חי"ר וארבע כיתות של - תמיכה באש קשר לוגיסטיקה ואבכ, בנוסף לעוד שלושה גדודי חי"ר במילואים (הכפופים למטכ"ל) ואחד מהם משלב יחידה לסיוע ארטילרי. **זרוע אוויר** עם טייסת מסוקים, יחידת בקרה וביטחון אווירית יחידת קשר, יחידה טכנית, שני כיתות להגנה אווירית, ויחידת שירות עורפית. זרוע ימית בעלת שתי יחידות בט"ש, יחידת בקרה, יחידת אימון יחידת סיוע טכני ויחידה לוגיסטיקה. בנוסף לשלוש הזרועות יש את **גדוד התמיכה הקרבי** הכולל את יחידת הכוחות המיוחדים היחידה הימית המיוחדת המשטרה הצבאית ומשמר הכבוד כולם בגודל פלוגה. אלו הן היחידות הקרביות ולהן ניתן לצרף את יחידות העורף כגון גדוד התמיכה שיחידות משמשות התומכות לחימה, יחידת הרפואה, מרכז הדרכה ויחידת התקשוב ולוחמת הסייבר.

## קישורים חיצוניים
* 

*האתר הרשמי (**כרגע אינו פעיל**)

## הערות שוליים

*
מונטנגרו
מונטנגרו
המסיכה השחורה

**המסיכה השחורה** (באנגלית: **Black Mask**) הוא דמות בדיונית של נבל-על המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת *Batman #386* מאוגוסט 1985 ונוצרה על ידי הכותב דאג מנץ' והמאייר טום מנדרייק.

המסיכה השחורה הוא האלטר אגו של רומאן סיוניס, אדם אכזרי ואלים העומד בראש העולם התחתון בגות'אם סיטי ואשר מחזיק בקיבעון למסכות ותענוג סדיסטי מגרימת עינויים. עבד לעיתים עם הפינגווין עד למאורעות "באטמן: שטח הפקר". לאחר שנהרג בידי קאטוומן, מורשתו עוברת לג'רמיה ארקהם, המנהל בפועל של ארקהם אסיילום, במהלך קשת הסיפור "באטמן: הקרב על הברדס". ארקהם מארגן בריחה המונית מבית החולים לחולי נפש ומפוצץ את המקום.

דמותו של המסיכה השחורה זכתה לעיבודים שונים במדיה מחוץ לקומיקס, בין היתר בסדרת האנימציה "הבאטמן", בסרט האנימציה "באטמן: מתחת לברדס האדום" וכן זיכיון משחקי המחשב "באטמן: ארקהם". עיבוד קולנועי ראשון של הדמות היה בסרט הקולנוע בלייב אקשן "ציפורי הטרף: והארלי קווין המהממת", כחלק מהיקום הקולנועי של DC, בגילומו של יואן מקגרגור.

## ראו גם
* הגולגולת האדומה - דמות בדיונית דומה של חברת מארוול קומיקס המתחרה

## קישורים חיצוניים
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

קטגוריה:נבלי-על ב-DC קומיקס
קטגוריה:באטמן: דמויות
הוגו סטריינג'

**הוגו סטריינג**' (באנגלית: **Hugo Strange**) הוא דמות בדיונית של נבל-על המופיעה בחוברות הקומיקס ביקום DC קומיקס. הדמות הופיעה לראשונה בחוברת *[[קומיקס בלשים|Detective Comics #36]]* מפברואר 1940 ונוצרה על ידי הכותב ביל פינגר והמאייר בוב קיין. סטריינג' הוא יריבו המושבע של באטמן, והוא מאויביו הוותיקים ביותר, עוד לפני הצגתם של הג'וקר וקאטוומן. הוא גם נבל-העל הראשון שהסיק את דבר זהותו הסודית.

לפני המשבר בעולמות האינסופיים, הוגו סטריינג' היה מדען שהשתמש במכשיר גנוב של "ברק מרוכז" כדי ליצור ערפל סמיך בכל לילה ולאפשר לכנופייתו לשדוד בנקים ללא מפריע. כבר מאז, באטמן הפך לאיום עבורו, היות שבאטמן ענה לקריאת מצוקה על אדם שנרצח בידי אחד מחברי הכנופיה. חברי הכנופיה נעצרים, וסטריינג' הזועם נשבע להתנקם בבאטמן ולטמון לו מלכודת בפעם הבאה. ואכן, כתריסר פושעים מחכים לבאטמן ומעלפים אותו. באטמן מתעורר במאורתו של סטריינג' כשהוא קשור בחבל ותלוי באוויר. בעזרת כוח זרועו בלבד הוא משתחרר מכבליו, משחרר גז לתוך החדר בו היה נעול, ולוכד את סטריינג'. סטריינג' נכלא, אך לא מתכוון להישאר כלוא לזמן רב.

בתקופה שלאחר המשבר, סטריינג' הוצג מחדש כפסיכיאטר שעוזר למשטרה ללכוד את באטמן. הוא הצטייר כגאון, אך גם כפסיכוטי באותה מידה. הוא שוטף את מוחו של אחד מקציני המשטרה והופך אותו לפורע חוק. הוא מפליל את באטמן בחטיפת בתו של ראש העיר ומסיק את דבר זהותו הסודית כברוס ויין. לבסוף, באטמן מסכל את תוכניותיו וגורם לו לפקפק באמיתות גילויה של הזהות הסודית. לפי המפקח גורדון, סטריינג' היה ילד מבריק אך עם מזג חם, שננטש בעברו וגדל במשפחות אומנות. לדבריו, אף אחד לא יודע כיצד סטריינג' עבר את המכללה או סיים לימודי רפואה. סטריינג' הפך לפרופסור לפסיכיאטריה באוניברסיטת גות'אם סיטי, אך תקופתו כמורה הופסקה בעקבות התאוריות השנויות במחלוקת שלו בדבר הנדסה גנטית. הוא שואל כסף מהמאפיונר סלבטורה מורוני, המשרת את בוס העולם התחתון קרמיין פלקונה, ומקים לעצמו מעבדה. כמו כן, סטריינג' משחד אח סיעודי מושחת העובד בבית החולים לחולי נפש ארקהם אסיילום כדי לשלוח אליו למעבדה אסירים מטורפים וחשוכי מרפא שנכלאו להרבה זמן ולא יחסרו לאף אחד.

דמותו עובדה למגוון המדיות השונות, בין היתר לבאטמן: איש העטלף, ליגת הצדק ללא גבולות, הבאטמן ומשחק המחשב באטמן: ארקהם סיטי. את דמותו הצעירה של סטריינג' בסדרת הלייב אקשן "גותהאם" מגלם השחקן בי.די. וונג.

## ראו גם
* דוקטור פאוסטוס - דמות בדיונית דומה של חברת מארוול קומיקס המתחרה

## קישורים חיצוניים

* דף הדמות בפרויקט פאנדום של DC קומיקס

## הערות שוליים

קטגוריה:נבלי-על ב-DC קומיקס
קטגוריה:באטמן: דמויות
סולומון גרנדי

**סולומון גרנדי** (באנגלית: **Solomon Grundy**) הוא דמות בדיונית של נבל-על זומבי המופיעה בחוברות הקומיקס ביקום DC קומיקס. הדמות הופיעה לראשונה בחוברת *All-American Comics #61* מאוקטובר 1944 ונוצרה על ידי הכותב אלפרד בסטר והמאייר פול ריינמן. שם הדמות מבוסס על שיר ערש אנגלי מהמאה ה-19.

סולומון גרנדי הוא האלטר אגו של סיירוס גולד, אשר לפי סיפור המקור בהמשכיות שלפני המשבר בעולמות האינסופיים היה סוחר עשיר בעברו הרחוק שנרצח וגופתו הושלכה לביצה ליד גות'אם סיטי. כחמישים שנים לאחר מכן, גופתו מוחזרת לחיים ללא כל זיכרון מחייו הקודמים. גולד רוצח שני פושעים נמלטים שמתחבאים בביצות ולוקח את בגדיהם. כאשר הוא מגיע למחנה נופשים ונשאל לשמו, הדבר היחיד שהוא זוכר הוא שנולד ביום שני (כמילות שיר הערש). אחד הנופשים מזכיר את שיר הערש "סולומון גרנדי", וגולד מקבל עליו את זהותו. גרנדי האלים וחסר כל הזיכרונות נופל עד מהרה לתוך חיי פשע.

גרנדי הוצג במקור כאויבו של הגרין לנטרן מתור הזהב אלן סקוט, אך בהמשך שימש כיריביהם של גיבורי-על כבאטמן וסופרמן. שמו מקושר לדמות הקומיקס היצור מן הביצה.

## מילות שיר הערש "סולומון גרנדי"

## ראו גם
* היצור מן הביצה

## קישורים חיצוניים
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

## ביאורים

## הערות שוליים

קטגוריה:נבלי-על ב-DC קומיקס
קטגוריה:סופרמן: דמויות
קטגוריה:באטמן: דמויות
הומולוגיה (ביולוגיה)

[שמאל|ממוזער|250px|[עצם|עצמות הומולוגיות בשלד של (מימין) סנפיר לוויתן, כנף עוף, רגל קדמית של כלב, וזרוע אדם, מסומנות בצבעים זהים. חום בהיר: עצם הזרוע; לבן: עצם החישור; אדום: עצם הגומד; צהוב: עצמות שורש כף היד; חום כהה: עצמות האצבעות.]]
**הומולוגיה** (או **איבר הומולוגי**) היא דמיון של שני איברים ביצורים שאינם שייכים לאותו המין. בשונה מהומופלסיה (המכונה גם אנלוגיה), איברים של אורגניזמים שונים מוגדרים כהומולוגיים אם לאורגניזמים יש אב קדמון משותף, שהיה לו איבר דומה ואותו איבר נשמר בשני הקווים האבולוציוניים שהובילו למינים בני ימינו. כמו כן, בהתפתחות העוברית מיקום האיבר והתפתחותו דומים בין שני המינים. שימור זה נובע מכך שהאיברים הם חלק מתצורת גוף קבועה ושמורה; תצורת הגוף מגדירה את הסידור היחסי של האיברים ואת צירי הגוף המרכזיים, ולכן בהתפתחות העוברית מיקום האיבר והתפתחותו דומים בין שני המינים. הומולוגיה היא גם אחת התכונות הבסיסיות של ביולוגיה השוואתית. 

לדוגמה, האוזניים של העכבר והחמור הן הומולוגיות מפני שהיו אוזניים כבר ליונק הראשון שהוא האב הקדמון המשותף של העכבר והחמור. לעומת זאת, הסנפירים של הדולפין והכריש לא הומולוגיים, כי הסנפירים של הדולפין התפתחו באבולוציה שלו מרגליים של יונק קדום שהלך על הקרקע.

בביואינפורמטיקה, משמש המושג בהקשר של השוואת הדמיון הגנטי בין שני יצורים על ידי עימוד רצפים. גנים הומולוגיים הם גנים בעלי רצף דומה של דנ"א מפני שהתפתחו באבולוציה מגן שהיה באב הקדמון המשותף.

אב קדום משותף חשוב לצורך הגדרת האיברים כהומולוגיים משום שאם לא כן, ייתכן שמדובר באבולוציה מתכנסת, ובאיברים שהתפתחו להתאמה לתנאי סביבה דומים, כמו בדוגמה של הדולפין והכריש. איבר הומולוגי יכול להוות עובדה התומכת בכך שהאורגניזמים הם מאותה קבוצה טקסונומית. למשל למינים שונים של ציפורים יש כנפיים הומולוגיות ולכן אפשר להסיק שכולם התפתחו מאב קדמון משותף, ולכן כללו אותם בקבוצת העופות.

ב-1843 הגדיר ריצ'רד אוון את ההומולוגיה של תכונות כ"אותו איבר בבעלי חיים שונים, בין אם משמש לאותו תפקוד ובאותו מבנה או לא".

## אטימולוגיה
המילה הומולוגיה נטבעה ב-1656 ומקורה בשפה היוונית (homologos) הומו=דומה או זהה + לוגוס= קשר.

בביולוגיה, שני איברים הם הומולוגיים אם הם חולקים קשר משותף, למשל עצם מסוימת באיבר שאנו מכנים "יד" על צורותיו השונות. הזואולוג הבריטי ריי לנקסטר הגדיר את המונח הומוגני, כלומר, הומולוגי על בסיס תורשה גנטית מאב קדמון משותף, ואת המונח הומופלסיה, שמתאר הומולוגיה מסיבות אחרות.

## הגדרה
[שמאל|ממוזער|250px|תרשים מתוך ספרו של הרופא הצרפתי [פייר בלון מן המאה ה-16 מדגים את ההומולוגיה בין שלדי תרנגול (מימין) ואדם.]]
הומולוגיה מוגדרת כקשר על בסיס מבנה אנטומי או על בסיס דנ"א מאב קדמון משותף, בין מגוון אורגניזמים שונים. תכונה הומולוגית בין אורגניזמים שונים יכולה ללמד על מוצא גנטי משותף ביניהם. ההגדרה ההפוכה להומולוגיים היא איברים הומופלסיים, שיכולים למלא תפקיד דומה בשני מינים שונים, אך האיבר לא הופיע אצל האב הקדמון המשותף האחרון, אלא התפתח בצורה עצמאית ובנפרד.

דוגמה למאפיין הומופלסי הן כנפי העטלפים, העופות והפטרוזאורים. מבנה תעופה אלו התפתחו באופן עצמאי מאבות קדמונים שונים שלא בהכרח השתמשו בגפיהם העליונות לתעופה.

## ראו גם
*כרומוזום הומולוגי
*אנלוגיה
* עץ פילוגנטי

## קישורים חיצוניים

* יוסף רובין, מהי הומולוגיה ביולוגית, מכון דוידסון.
* 
* ביואינפורמטיקה בראי האבולוציה
* דוגמאות להומולוגיה בכתבתו של ארז גרטי "אבולוציה – לא "סתם תאוריה"" באתר מכון דוידסון, 21 באוקטובר 2014

קטגוריה:אבולוציה
קטגוריה:אנטומיה
קטגוריה:פילוגנטיקה
אריה לייב שפירא (וילנה)

הרב **אריה לייב שפירא (מווילנה)** (תס"א, 1701 – ט"ו באייר תקכ"א, 19 במאי 1761) היה ספרא דדיינא בעיר וילנה שבליטא, אב"ד קהילת וילנה ומחבר "נחלת אריאל" ו"מעון אריות" על מסכת סופרים. דור עשרים לרש"י ואבי סבו של אריה לייב שפירא, ר' "ליבלי קובנר".

## קורות חיים
רבי אריה לייב שפירא נולד בשנת תס"א (1701) בעיר דרוהוביץ, דור עשרים לרש"י, מצד יוכבד בתו הבכורה של רש"י ודרך בנה הריב"ם. הוא גם היה נצר לאחת המשפחות העתיקות ביהדות אשכנז, , שמוצאה מתחיל מהרב שמואל שפירא מהעיר שפייר שבאשכנז (גרמניה) וחתנו של רבי מתתיה טריוויש שהיה "ראש רבני צרפת" (ע"ש עיר הולדתו של רש"י - טרויש, כיום טרואה). אביו הרב יצחק שפירא, מחבר הספר "אלף המגן" וספרים נוספים, נולד במינסק וכיהן כרב העיר דרוהוביץ ואב"ד של קהילתה. שם אמו היה נחמה. סבו היה הרב אליעזר שפירא ממינסק – "הרא"ש, שחיבר את הספר "פי' הרא"ש על העברונות" (כנראה לא נדפס מעולם).

האב, הרב יצחק שפירא נפטר בכ"ה אדר ה'תע"א (1711), בק"ק לבוב, כששפירא היה כבן תשע בלבד, וקרוב משפחה לקח את הילד תחת חסותו והביאו לווילנה. כשהגיע הרב אריה לייב שפירא לגיל 13 הוא שודך לבתו של הקצין רבי מרדכי בן הקצין רבי עזריאל מחשובי העדה בווילנה, שדאג לפרנסתו בכבוד ואפשר לו לימודים בלי דאגות כלכליות.

בשנת תצ"ב (1732), כשהיה רבי אריה לייב בן שלושים, הוא הוציא לאור את "מסכת סופרים" עם שני ביאוריו: "נחלת אריאל" (בפשט) ו"מעון אריות" (בפלפול). בהקדמת המחבר המופיעה בשער הספר, נכתב: **"...ובמעט חכמת הנדסה ודקדוק ומסורת והגיון בללתיו"**, ומכאן אנו למדים שהיה לו ידע גם במקצועות כלליים אלה ולא רק בלימודי קודש. הספרים עשו רושם גדול על גאוני התורה בווילנה וסללו את דרכו של רבי אריה לייב שפירא, להפוך לאב"ד של קהילת וילנה, תפקיד בו כיהן עד יום פטירתו בט"ו אייר תקכ"א – 1761.

כתבים ידועים נוספים שלו שנותרו עד היום הם: "קבוצת כסף", ספר דקדוק עברי שהוא הוציא לאור ב-1741 ואחת מתשובותיו מ-1754 במסגרת השו"ת, בספר "תשובת שמואל" של רבי שמואל מאינדורה, שיצא לאור ב-1859.

### בנו וחתנו
* הרב אליעזר שפירא – היה רבה של העיר לובץ' שבליטא (כיום בלארוס) ואב"ד בקהילתה ונינו היה רבי אריה לייב שפירא (1787–1853) – ר' "ליבלי קובנר", אב"ד הראשון של קובנה.
* בתו שרה, נשאה לר' אהרן מהורדאנא. וילדה לו ארבעה בנים ובת אחת. א. ה"ר יצחק אבד"ק באריסאוו. ב. ה"ר יחזקאל אבד"ק דאקשיץ. ג. ה"ר מרדכי אבד"ק דאלהינאו. ד. ה"ר דוב אבד"ק ווילקאניק. ה. מ' העסא (בעלה ר' משה יעקב מסמארגאן). ואחרי מות בעלה, נשאה שרה הנ"ל להגאון ר' משה אבד"ק דאלהינוב בן רבי יחיאל היילפרין בעל סדר הדורות.

## לקריאה נוספת
* עו"ד מאיר ארן, **זיכרון איבניץ**, הוצאת "עם הספר", תשל"ג
* אריה לייב שפירא, **נחלת אריאל**, הוצאת "עם הספר", תשל"ב
* אריה לייב שפירא, **מעון אריות**, הוצאת "עם הספר", תשל"ב
* חיים ברוורמן, **אנשי שם**, תרנ"ב
* הרב חיים קרלינסקי, "מוריה" גיליון ג–ד, עמ' צה, ניסן תשד"מ, 1984

## קישורים חיצוניים
* "הרב הגאון ר' אריה ליב בהגאון ר' יצחק שפירא", ערך בתוך , עמ' 111–112
* 'שפירא, ר' אריה־לייב ב"ר יצחק', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 100 (, תמונה 1298)
* 

## הערות שוליים

*
קטגוריה:רבנים ליטאים
קטגוריה:בלשנים ולשונאים עבריים
קטגוריה:וילנה: רבנים
קטגוריה:דיינים
קטגוריה:אבות בתי דין
קטגוריה:ליטאים שנולדו במאה ה-18
קטגוריה:נפטרים ב-1761
צבא דרום סודאן

[ממוזער|[Type 96 - טנק מערכה שבשימוש צבא דרום סודאן]]
**צבא דרום סודאן** או **כוחות ההגנה העממיים של דרום סודאן** (South Sudan People's Defense Forces) הוא כוח ההגנה הלאומי של דרום סודאן, שהוקם ב-2011 כיורש הצבא השחרור העממי הסודאני (**SPLA**), שהיה הזרוע המזוינת של התנועה לשחרור דרום סודאן והפך לצבא סדיר. הרמטכ"ל הוא ג'יימס הוט כאשר טור דנג מאוויין (Tor Deng Mawin), מכהן כשר ההגנה הדרום סודאני. זהו הצבא הצעיר ביותר בעולם.

על פי אנליסטים צבאיים, הצבא סובל מ"היעדר אסטרטגיה עקבית, חרף הצלחה בפיתוח ויישום תורות לחימה עבור הצבא החדש", המסתמך על סיוע של מומחים צבאיים זרים. הצבא מנסה לגייס מימון לצורך חימוש עתידי, והאתגר העיקרי הוא לכידות בקרב הקבוצות הלוחמות השונות במדינה, שהשתתפו במלחמת האזרחים הסודאנית השנייה.

## פיקוד ומבנה
שמאל|ממוזער|מסוקי תקיפה של דרום סודאן, ינואר 2011
ממוזער|מפת הפריסה של כלל האוגדות במדינה
בשנת 2020 המבנה הארגוני של הצבא הדרום סודאני כלל (לפחות על הנייר) 11 אוגדות שאחת הוגדרה כ-"אוגדה ממוכנת" הכולל חטיבת כוחות מיוחדים ושריון, נוסף לחיל האוויר קטן המבוסס על מסוקי תובלה הנושאים בעיקר חימוש קל. ציוד צבא היבשה כלל בין היתר: כמאה טנקים, ארטילריה קנית של עד 30 תומ"תים וכחצי מכך בארטילריה הרקטית. כמו כן לרשותו גם מרגמות, רכבים משויינים ונשק קל אחר שרובו מיושן ומתוצרת הגוש המזרחי.

בנוסף לצבא יש מספר יחידות עורפיות כפופות ישירות לפיקוד בין היתר ניתן לציין את: יחידת המטכ"ל יחידת ההכשרה והמחקר, יחידת הלוגיסטיקה והאחזקה ויחידת הפיקוד המבצעים.

מפקדי הצבא הדרום סודאני הם:
* המפקד העליון, סאלווה קיר מאיארדיט
* סגן המפקד העליון, פאולינו מאטיפּ נהיאל (Paulino Matip Nhial)
* השר הממונה על הצבא, נהיאל דנג נהיאל (Nhial Deng Nhial)
* הרמטכ"ל, ג'יימס הוט

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
*
דרום סודאן
דרום סודאן
הלטאה

**הלטאה** (באנגלית: **The Lizard**) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. דמותו הופיעה לראשונה בחוברת *The Amazing Spider-Man #6* מנובמבר 1963 ונוצרה על ידי הכותב סטן לי והמאייר סטיב דיטקו.

הלטאה הוא האלטר אגו של דוקטור קורט קונורס, מנתח מוכשר שהתגייס לצבא ארצות הברית ואיבד את זרועו כתוצאה מפיצוץ. כאשר חזר, קונורס החל לחקור באובססיביות את חידוש התאים, שקיים אצל זוחלים (כגון לטאה שמגדלת מחדש את זנבה). אולם, נסיוב אותו פיתח מ-DNA של לטאות גרם לו לתופעות לוואי, והוא הפך למפלצת דמוית זוחל.

דמותו של הלטאה מדורגת במקום ה-62 ברשימת מאה נבלי-העל הגדולים של כל הזמנים, לפי אתר IGN. את דמותו כד"ר קורט קונורס בלבד גילם השחקן דילן בייקר בסרטי הלייב אקשן "ספיידרמן 2" ו"ספיידרמן 3", ואת דמותו גם כ"לטאה" גילם השחקן ריס איוואנס בסרטי הלייב-אקשן "ספיידרמן המופלא" ו"ספיידרמן: אין דרך הביתה".

## ראו גם
* קילר קרוק וסובק - דמויות בדיוניות דומות של חברת DC קומיקס המתחרה
* ראש לטאה - דמות בדיונית דומה מזיכיון צבי הנינג'ה המתחרה

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:נבלי על במארוול קומיקס
קטגוריה:ספיידרמן: דמויות
קטגוריה:מורים בדיוניים
קטגוריה:רופאים בדיוניים
Why I Love You

**Why I Love You** הוא שיר של שני אמני ההיפ הופ האמריקאים ג'יי זי וקניה וסט, מתוך אלבומם המשותף, Watch the Throne. השיר, שמשתתף בו מיסטר האדסון ששר את הפזמון, יצא בתור הסינגל הרביעי מאלבומם של וסט וג'יי זי. הוא נשלח ב-10 באוקטובר לתחנות הרדיו הריתמיות והמיינסטרים בארצות הברית, וייצא לתחנות הרדיו ולהורדה דיגיטלית ברחבי אירופה ב-28 בנובמבר 2011. מנגינת הסינגל מסומפלת מהשיר "I <3 U So" של צמד ההאוס הצרפתי קסיוס, שבעצמו מבוסס על סמפול השיר  משנת 1971 של סנדרה ריצ'רדסון. השיר קיבל ביקורות חיוביות ברובו, כשמבקרים רבים החמיאו לקולו של מיסטר האדסון.

## עטיפה
בעטיפה של Why I Love You מופיע דגל צרפת ובו כתוביות שבהן רשום שם השיר, שם האלבום ושמם של וסט וג'יי זי. העטיפה זהה לעטיפת Niggas in Paris, הסינגל השלישי מתוך Watch the Throne, שיצא לתחנות הרדיו האורבניות בארצות הברית ביחד עם Why I Love You.

## היסטוריית מצעדים
עקב ההייפ סביב *Watch the Throne* ברחבי העולם, "Why I Love You" הופיע לראשונה במספר מצעדים של מדינות שונות בעולם בשבוע הראשון לצאת האלבום. בהופעת הבכורה של השיר בבריטניה הוא הגיע למקום ה-139, אך מספר שבועות אחר כך הגיע למקום ה-87.

## הערות שוליים

קטגוריה:שירי קניה וסט
קטגוריה:שירי ג'יי-זי
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירי היפ הופ אמריקאיים
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
משמר בעלי החיים

"**משמר בעלי החיים בישראל**" היא עמותה ישראלית הפועלת לאכיפת חוק צער בעלי חיים (הגנה על בעלי חיים) ותקנותיו באמצעות הפעלת יחידות מתנדבים בשטח.

## היסטוריה
העמותה הוקמה בשנת 2004 על ידי דורון ברנר, ופועלת מאז בשיתוף פעולה עם רשויות האכיפה השונות.

מודל הפעילות של העמותה מבוסס על הקמה והפעלה של יחידות מתנדבים אשר אוכפות את החוק במקרי התעללות והזנחת בעלי חיים. העמותה היא היחידה בארץ הפועלת על פי מודל ייחודי המשלב פעולות אכיפה חוקיות לצד פעולות הסברה וחינוך.

עמותת משמר בעלי החיים פועלת בשיתוף פעולה מלא עם המחלקה הווטרינרית של עיריית תל אביב ושל עיריית רמת גן, ועומדת בקשר מקצועי עם עיריות נוספות במטרה להרחיב את הפעילות לכל הארץ. צוות העמותה מונה למעלה מחמישים מתנדבים אשר עברו הכשרה מקצועית אינטנסיבית הכוללת את הכרת חוק צער בעלי חיים ותקנותיו, זיהוי מצוקה, הקשר בין התעללות בבעלי חיים לפשיעה בקרב בני אדם, טיפול בסכסוכי שכנים הקשורים בבעלי חיים ועוד.

המתנדבים יוצאים במדי פיקוח עירוני וברכב של המחלקה הווטרינרית לטפל במקרי הזנחה והתעללות, ונותנים מענה מיטבי לפניות הציבור. סמכות פעולתם נגזרת מסמכויותיו של הווטרינר העירוני.

מחקר על פעילות העמותה בשנים האחרונות, מצא כי 93% מהאירועים נפתרים בשטח. היינו, ביקור ראשוני של מתנדבי העמותה, דרישה לשיפור תנאי ההחזקה וביקורת חוזרת פותרים את רוב בעיות ההזנחה. ב-7%-5 מהאירועים בהם נמצאת הזנחה או התעללות המסכנת את בעל החיים, פועלת העמותה להחרמה מיידית של בעל החיים, בגיבוי הווטרינר העירוני, ולעיתים בעזרת יחידת האכיפה (הפיצו"ח) של משרד החקלאות.

מעבר לפעילות בשטח, עמותת משמר בעלי החיים מקיימת פעילות הסברתית וחינוכית בבתי ספר, גני ילדים ומוסדות חינוך נוספים ותורמת בכך להגברת המודעות לזכויות בעלי חיים.

## קישורים חיצוניים
* 

* 
* על המשמר, כתבה על העמותה, במגזין "עיתון חי"
* 

קטגוריה:ישראל: ארגוני בעלי חיים
קטגוריה:ישראל: עמותות
דניאל אדהנן

**דניאל אדהנן** (1850 לערך - 1869) היה יהודי-אתיופי ואחיו התאום של ברוך אדהנן אשר נשלח ללמוד בצרפת תחת חסותו של יוסף הלוי.

עם סיום מסעו של יוסף הלוי ביישובי ביתא ישראל ביקשו יהודי המקום שייקח עמו נער צעיר בשם דניאל כדי שזה יקבל חינוך מחוץ לאתיופיה ושבעתיד יחזור למולדתו ויהיה למורה עתידי לקהילה. הלוי מתאר את בקשת הקהילה:

בחירת דניאל לא הייתה מקרית, דניאל היה דבתרה, ולמד לכהונה.

ב-30 ביולי 1868 מסר הלוי את רישומיו מהמסע וב-14 בינואר 1869 הציג בפני חברת כי"ח את דניאל והנוכחים מחאו כף. מאוחר יותר טענו אנשים בכי"ח ובהם קרל נטר שהלוי כלל לא הגיע לאתיופיה, רישומי מסעו הם זיוף ושדניאל אינו יהודי אלא עבד שקנה בסודאן. טענות אלו הופרכו והלוי גובה בידי ורנר מונזינגר  שהיה הקונסול הצרפתי במאסאווה ואירופים אחרים שראו אותו באתיופיה. דניאל עצמו לא התקבל ללמוד בבית הספר של כי"ח בצרפת ונשלח בחזרה לאתיופיה דרך אלכסנדריה ושם נפטר לאחר שחלה.

## ראו גם
*משה בן דניאל

## הערות שוליים

קטגוריה:יחסי ביתא ישראל – יהדות העולם
קטגוריה:יהודים אתיופים
אברהם יצחק טיקוצ'ינסקי

הרב **אברהם יצחק טיקוצ'ינסקי** (תר"ל, 1870 בערך – כ"ג באלול תרצ"ו, 1936) היה רב בפיונטניצ'ה שבפולין, ובסוף ימיו רב שכונת מקור חיים בירושלים.

## תולדותיו
נולד בליטא לרב מאיר טיקוצ'ינסקי מסטאוויסק. אחיו הוא הרב גדליהו טיקוצ'ינסקי, שכונה "החפץ חיים של ביאליסטוק", ואחותו מנוחה הייתה אשת הרב משה גרודזינסקי, שנהרג במאורעות תרפ"ט בחברון. בבחרותו למד בישיבת וולוז'ין. היה תלמידו הקרוב של הרב חיים לייב מסטאוויסק. נישא לאסתר, בתו של משה עקיבא רובינשטיין, מתלמידי בעל הכתב סופר. אחיה של אסתר הוא שחקן השחמט עקיבא רובינשטיין.

בהמלצת רבו הרב חיים לייב מסטאוויסק התמנה לרבה של ואנאס שבליטא. בצעירותו חלתה אשתו, והוא נסע עמה לאיטליה לצורכי רפואה. היא נפטרה באיטליה, ולימים הובאה לקבורה בבית הקברות סנהדריה בירושלים. אחותו מנוחה גרודזינסקי הגיעה לביתו למשך תקופה כדי לסייע בגידול היתומים. לימים נישא בשנית.

לאחר רבנותו בוואנאס התמנה לרבה של פיונטיצ'ה שליד לומז'ה. לימים התגלעה מחלוקת הלכתית בינו לבין רבה של לומז'ה, הרב מלכיאל צבי טננבוים, בעל "ה"דברי מלכיאל". בפיונטיצ'ה התגוררו קצבי העיר לומז'ה, ומשום כך סבר הרב טיקוצ'ינסקי שההשגחה עליהם היא בתחום אחריותו, אך הרב טננבוים חלק עליו היות שהבשר מיועד לתושבי עירו. שני הרבנים ערכו דין תורה אצל הרב חיים לייב מסטאוויסק, והרב טיקוצ'ינסקי זכה בדין. מספר שנים לאחר פטירת בעל ה"דברי מלכיאל" התמנה הרב טיקוצ'ינסקי כרב בלומז'ה.

בשנת תרפ"ה (1925), בהיותו כבן 55, עלה לארץ ישראל. הוא רצה לעלות כ"יהודי פשוט" ולכן עלה והחל לעבוד בתור עוזר לחלבן בירושלים. לפני חג הפסח נכנס לרב אברהם יצחק הכהן קוק על מנת לברר בעיה הלכתית שקשורה לכשרות החלב ושם זוהה כרב המפורסם מפיאטניצה והציעו לו לשמש כרב השכונה של שכונת מקור חיים, שנוסדה באותה תקופה. הוא כיהן כרב השכונה, הקים בה את תשתית ענייני הדת ומסר שיעורי תורה לתושביה.

נפטר בפתאומיות בכ"ג באלול תרצ"ו, והובא לקבורה בבית הקברות בהר הזיתים.

## משפחתו
בניו:

* הרב משה טיקוצ'ינסקי - מנהלה הרוחני של ישיבת סלבודקה בבני ברק.
* ישראל מאיר טיקוצ'ינסקי - חתנו של הרב רפאל יונה ראם ואביו
נכדיו:

* הרב רפאל יונה טיקוצ'ינסקי ויצחק טיקוצ'ינסקי יזם העיר מודיעין עילית-קריית ספר.

חתניו:

* הרב חיים יצחק ליפקין - נינו של רבי ישראל מסלנט, מרבני תל אביב ומחבר הספר "תורת רבי ישראל סלנט".
* הרב ברוך יצחק לוין - מילא את מקום חותנו כרב שכונת מקור חיים ועמד בראש ישיבת מקור חיים.
* הרב שמואל אברמוביץ - רבה של רמת יצחק.

## קישורים חיצוניים
* עולמם של גדולים, י. סג"ל, תשנ"ט.
* רבבות אפרים חלק ו' הקדמה שלישית
* 

## הערות שוליים

קטגוריה:אנשי העלייה הרביעית
קטגוריה:בוגרי ישיבת וולוז'ין
קטגוריה:יהודים הקבורים בהר הזיתים: חלקת הפרושים
קטגוריה:ירושלים: רבני שכונות
אברהם יצחק
קטגוריה:רבנים ליטאים
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1936
רות יולס

**רות יולס** היא עיתונאית אוכל ומחברת ספרי בישול ישראלית.

יולס כתבה במשך שנים במוסף "זמנים מודרניים" בידיעות אחרונות, במעריב, ולאישה. נכון ל-2011 היא כותבת במגזין "גורמה" של את.

הוריה של יולס הם מהגרים מהולנד, אמה, יהודית ליפשיץ, שאבדה את משפחתה בשואה, פתחה בשנת 1935 מסעדה קטנה בתל אביב בשם "מחלבה הולנדית". געגועיה של יולס אל אמה, הובילו אותה להוציא את ספרה "לא רק צ’יפס ודג מלוח" העוסק במטבח ההולנדי ובמבחר מתכונים שהיו בתפריט המסעדה.

יולס מעבירה סדנאות בישול בביתה בהרצליה.

## ספריה
* **עוגות ב-5 דקות**, כתר,1989
* **אירוח ב-5 דקות**, כתר ,1993
* **אירוח: רעיונות ומתכונים**, פרולוג, 1994
* **ספר העוגות של רותי :עוגות טובות שמצליחות תמיד** / בעריכת נירה רוסו, כתר, 1996
***לא רק צ’יפס ודג מלוח :מתכונים ממסעדה הולנדית בתל אביב**, הוצאת פן, הוצאת ידיעות אחרונות, הוצאת משכל, 2005
### עריכה
***ירושלים של מטעמים :כשר** / רנה ולירו, כתר, 2002

### תרגום
***ספר המתוקים של [[גספר וליסה]]** /מאת אן גוטמן וג'ורג' הלנסלבן, הוצאת צלטנר, 2005

## קישורים חיצוניים
*
* 
* 
*ספר העוגות של רותי, באתר גוגל ספרים
*סיפוריה של רות יולס, מתוך: שירים וסיפורים קצרים, 1999
### כתבות
* 
* 
* 
* 
* 
* 
* 
* 
* 
* 

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
נוויל ברודי

ממוזער
**נוויל ברודי** (באנגלית: **Neville Brody**; נולד ב-23 באפריל 1957) הוא מעצב גרפי, טיפוגרף וארט דיירקטור בריטי. אחראי על עיצובם המחודש של עיתון "הטיימס" הלונדוני, הגארדיאן הבריטי, אתר ה-BBC ועוד; בישראל אחראי על העיצוב של אתר ynet, על העיצוב של אתר "נענע10" בקיץ 2008 ועל המיתוג האחרון של סלקום בשלהי אותה שנה.

## ביוגרפיה
ברודי, יליד לונדון, למד אמנות בבית הספר התיכון. בשנים 1976–1979 למד לתואר ראשון בעיצוב גרפי ב"קולג' לדפוס בלונדון" ().

בתחילת שנות השמונים, לאחר סיום לימודיו, עבד כמעצב עטיפות תקליטים. הוא זכה לפרסום כשהיה הארט דיירקטור של המגזין "הפנים" (The Face) בשנים 1981–1986. לאחר מכן עבד כארט דיירקטור במגזין "ארנה" (Arena) בשנים 1987–1990.

בשנת 1994 פתח בלונדון סטודיו משלו בשם "Research Studios" עם שותפו העסקי פווה ריצ'רדס (Fwa Richards).

עבודות מפורסמות משנות האלפיים כוללות עיצוב אתר עיתון "הגארדיאן". עיצוב מחודש של העיתון "הטיימס" במהלך 2005, ועיצוב מחודש של אתר ה-BBC ב-2010.

כטיפוגרף עיצב ברודי 24 משפחות גופנים. בין הגופנים הידועים שעיצב: "ארקדיה" (Arcadia), "אינדסטריה" (Industria), "בלר" (FF Blur), "גותיק" (FF Gothic), "דירטי" (FF Dirty), "דום" (FF Dome), "הארלם" (FF Harlem), "טוקיו" (FF Tokyo) ו"פופ" (FF Pop).

## בישראל
* ברודי אחראי לעיצוב הראשוני של אתר ynet בשנת 2000, שנחשב למהפכני בזמנו והצליח מאוד בקרב הגולשים ואתרים רבים הושפעו ממנו. ארבע שנים אחר כל הוזמן לעצב גם את האתר שדרוג לאתר.
* בסוף 2007 הוזמן ברודי לעצב את אתר נענע10 לקראת השקתו החדשה. ברודי יצר שינוי דרסטי עם רקע אפור וצבעים זרחניים. ההשקה בקיץ 2008 הייתה רצופת כשלים; העיצוב החדש זכה לביקורות רבות בקרב מעצבים גרפיים ונדחה על ידי הגולשים; כמות הכניסות לאתר צנחה משמעותית. במהלך 2009 רוכך העיצוב כמה פעמים, עד ששנה לאחר מכן הוחלף לחלוטין בעיצוב סולידי יותר על רקע לבן.
* בשלהי 2008 עיצב ברודי את השפה החזותית של סלקום באתר האינטרנט שלה ובפרסומיה ורענן את לוגו החברה. ברודי הפך את הלוגו למעין "תווית" בצבע סגול שהטקסט והכוכב מופיעים בה בלבן (היפוך צבעים לעומת הלוגו הקודם) והוסיף לפלטת הצבעים גם צהוב, מג'נטה ותכלת.

## קישורים חיצוניים

* 

* , על ביקורו של ברודי בישראל במסגרת פסטיבל המעצבים של בית ספר ויטל
*  - ריאיון בעקבות השקת אתר ynet
*  - ריאיון
* 

## הערות שוליים

קטגוריה:מעצבי גופנים
קטגוריה:מעצבים בריטים
קטגוריה:בריטים שנולדו ב-1957
ברוך יצחק לוין

הרב **ברוך יצחק לוין** (ז' בתמוז תר"ע, יולי 1910 – כ"א באלול תשמ"ט, 21 בספטמבר 1989) היה ראש ישיבת מקור חיים ורב שכונות מקור חיים וקריית שמואל בירושלים.

## ביוגרפיה

נולד בליטא לדוב זאב ופיגה לוין. למד בישיבת גרודנה והיה מתלמידיו המקורבים והמובהקים של הרב שמעון שקופ. אחרי שבע שנים בשנת תרצ"ו (1936) עלה לארץ ישראל והמשיך כתלמיד ישיבה בישיבת לומז'ה פתח תקווה, וכאן נעשה לאחד ממקורבי החזון איש. זמן קצר לפני בואו ארצה נפטר רב שכונת מקור חיים, הרב אברהם יצחק טיקוצ'ינסקי, הוא נישא לגולדה בתו והתמנה תחתיו כרב השכונה. במשך תקופה למד בכולל "אוהל תורה" שבראשות הרב שמואל יצחק הילמן. בין עמיתיו לכולל היו הרבנים יוסף שלום אלישיב, שלמה זלמן אוירבך ושמואל הלוי ואזנר.

בשנת ת"ש (1940) הקים בשכונת מקור חיים את ישיבת מקור חיים כישיבה לצעירים מהראשונות בארץ, ועמד בראשה במשך עשרים ושתיים שנה.

עם פרוץ מלחמת העצמאות, בשנת 1948, נאלץ לעזוב את שכונת מקור חיים, שהייתה אזור ספר, ועבר להתגורר בשכונת זיכרון משה במרכז העיר. במשך תקופה התגורר בשכירות בביתו של הרב יצחק זאב סולובייצ'יק, שבעקבות המלחמה עבר להתגורר בתל אביב. באותה תקופה כינס את תלמידי ישיבת מקור חיים בבית כנסת בשכונת זיכרון משה ומסר להם שיעורים. במקביל נסע לשכונת מקור חיים כדי לפקח על ענייני הדת בשכונה. כמו כן כיהן כרב של מחנה צבאי אנגלי בשכונת תלפיות הסמוכה למקור חיים ומסר שיעורים לחברי "ההגנה" במקום. בשנת תש"י מונה על ידי הרב הראשי יצחק אייזיק הלוי הרצוג לפקח על ענייני הדת במחנה העולים ששכן במחנה הצבאי אל עלמיין בסמוך למקור חיים. בתקופת מגוריו בשכונת זיכרון משה הוצעה לו משרת הרבנות בשכונה, אך הוא דחה את ההצעה.

לאחר שוך הקרבות שבה הישיבה לשכונת מקור חיים והרב לוין המשיך לעמוד בראשה. בשנות ה-50 בעצת והכוונת החזון איש והרב מבריסק פתח את שערי הישיבה לקליטתם של העולים החדשים מארצות המזרח. הוא צירף לצוות הר"מים גדולי תורה ידועים ובהם הרב עובדיה יוסף והרב שלום מרדכי הכהן שבדרון.

בי"ט באדר א' תשי"ט התמנה לרבה של שכונת קריית שמואל בירושלים, ובשנת תשכ"ב (1962) עבר להתגורר בה. באותה שנה החליט לסגור את ישיבת מקור חיים ובמקומה ייסד כולל אברכים. בראשית שנות תש"ל יסד את בית דין לממונות הראשון. יזם ופעל להכתרת הרב בצלאל ז'ולטי כרבה של ירושלים כרבם של החוגים החרדיים בשנת תשל"ב, לפני הבחירות שהתקיימו לבסוף בשנת תשל"ח.

בחודשים האחרונים לחייו חלה בסרטן. נפטר בכ"א באלול תשמ"ט.

## משפחתו
הרב לוין נישא בי"א באב תרצ"ז לגולדה (ילידת 1909), בתו של הרב אברהם יצחק טיקוצ'ינסקי. בנותיהם הן לאה (נולדה בתרצ"ח), ציפורה (נולדה בתש"א) ואסתר (נולדה בתש"ד). בנם הוא הרב אברהם דב לוין (נולד בתש"ח), אב בית דין לדיני ממונות בירושלים. חתניו: הרב אריה לוי מראשי ישיבת הנגב, הרב יהושע מאיר רוזנטל רב שכונת שערי חסד, והרב חיים מאיר שטיינברג ראש כולל אור הנר ומחבר ספרי "משנת חיים".

## ספריו
* **דברי לוי** באורים ברמב"ם ובראב"ד הלכות כלים, ירושלים תש"ח.
* **דברי לוי**, באורים ברמב"ם ובראב"ד הלכות מקוואות, ירושלים, תשס"ג
* **דברי לוי**, באורים ברמב"ם ובראב"ד הלכות סנהדרין, ירושלים, תשס"ד

## לקריאה נוספת
* י' סג"ל, **עולמם של גדולים**, בני ברק, תשנ"ט, (כולל קורות חייו של רבי ברוך יצחק לוין)
* ספר היובל לישיבת מקור חיים

## קישורים חיצוניים
* רבבות אפרים חלק ו' הקדמה שלישית

## הערות שוליים

קטגוריה:אנשי העלייה החמישית
קטגוריה:ישראלים ילידי ליטא
קטגוריה:בוגרי ישיבת שער התורה-גרודנה
קטגוריה:ירושלים: רבני שכונות
קטגוריה:משפחת טיקוצ'ינסקי
קטגוריה:ראשי ישיבה ישראלים
קטגוריה:ישראלים שנולדו ב-1910
קטגוריה:ישראלים שנפטרו ב-1989
שעוונית זוחלת

**שעוונית זוחלת** (שם מדעי: *Ceropegia woodii*) היא צמח נוי מטפס ממשפחת האסקלפיים, שמוצאו מדרום אפריקה.

## מאפיינים
לעלי הצמח צורת לב, והם יוצאים מגבעול בצורת חוט ארוך, שקוטרו כמילימטר. הגבעולים מגיעים לאורך של מספר מטרים, והם עשויים לצמח לאורכם מספר פקעות (הפקעות נוחות להוצאת שורשים כאשר הן מתכסות באדמה). לשעוונית תרמילי זרעים, ופרחים ורודים בעלי צוואר ארוך. השעוונית אוגרת מים בעליה, שצבעם ירוק, עם שרטוטים בצבע אפור.

השעוונית זקוקה לתאורה טובה, אבל סובלת מקרינת שמש ישירה ומלאה. עלים שנחשפים לקרינת שמש ישירה מקבלים גוונים ורודים וסגולים.
## גלריה

קובץ:Ceropegia woodii - leaves.JPG|עלים וגבעול
קובץ:Ceropegia woodii - flower.JPG|פרח
קובץ:Ceropegia woodii - Air tuber.JPG|פקעת על גבעול
קובץ:Ceropegia woodii - Tubers.JPG|פקעות במחרוזת
קובץ:Ceropegia woodii - Pods.JPG|זוג תרמילים


## קישורים חיצוניים

* שעוונית זוחלת – מלכת הלבבות של הטבע, באתר פלנטיטה, 22 בדצמבר 2022

קטגוריה:צמחים שתוארו ב-1894
קטגוריה:משפחות צמחים
קטגוריה:צמחי נוי
קטגוריה:טקסונים שתוארו בידי רודולף שלכטר
אדם-עטלף

**אדם-עטלף** (באנגלית: **Man-Bat**) הוא דמות בדיונית המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת *[[קומיקס בלשים|Detective Comics #400]]* מיוני 1970 ונוצרה על ידי הכותב פרנק רובינס והמאייר ניל אדמס.

אדם-עטלף הוא האלטר אגו של רוברט קירקלנד "קירק" לאנגסטרום, מדען המתמחה בחקר עטלפים, מפתח נוסחה שמקנה לבני אדם את האפשרות להשתמש בחוש אקולוקציה כמו שיש אצל עטלפים. הוא מנסה את הנוסחה על עצמו מכיוון שיש לו לקות שמיעה. הנוסחה עובדת, אך גם גורמת לו לתופעת לוואי חמורה - היא הופכת אותו לאיש עטלף מפלצתי. הנסיוב גוזל ממנו את האינטליגנציה שלו, ולכן הוא יוצא למסע זעם מטורף עד אשר באטמן מסוגל לנטרל את ההשפעה.

מאוחר יותר, לאנגסטרום לוקח את הנסיוב בשנית ומשתנה שוב. הפעם הוא משכנע את אשתו פרנסין לקחת את הנסיוב, והיא משתנה בהתאם. השניים מטילים את חיתתם על גות'אם סיטי עד אשר באטמן עוצר בעדם. במקרים מסוימים, לאנגסטרום נוטל את הנסיוב ומצליח להשיג מידה מסוימת של אינטליגנציה שמאפשרת לו לחזור למוטב.

קירק לאנגסטרום הוא דמות ראשית ואדם-עטלף-ערפד בסרט "ליגת הצדק: אלים ומפלצות" . הדמות שלו היא הכלאה של באטמן, מן-באט וערפד.

אדם-עטלף מופיע בפרק הראשון של באטמן סדרת האנימציה בדיבובו של מארק סינגר וקולות נוספים של פרנק ולקר. דמותו של קירק לאנגסטרום מופיעה בשני פרקים נוספים בדמות אדם בלבד. כאשר באחד הפרקים האלה אשתו פרנסין נוטלת את הזהות של "שי-באט" בטעות.

אדם-עטלף היה אמור להופיע כדמות נבל-על בסרט ההמשך ל"באטמן ורובין", שאמור היה להיקרא "Batman Triumphant", אך סרט זה לא הופק מעולם. דמותו הייתה אמורה להיות מגולמת על ידי מארק לין-בייקר.

## קישורים חיצוניים
* דף הדמות בפרויקט פאנדום של DC קומיקס

קטגוריה:נבלי-על ב-DC קומיקס
קטגוריה:באטמן: דמויות
קטגוריה:עטלפים בתרבות
ליגת הכדורסל הלאומית של צרפת

**LNB** (בשמה המלא: **Ligue Nationale de Basket**) היא התאחדות הכדורסל הלאומית של צרפת, המנהלת את שתי הליגות הבכירות בצרפת - **פרו A** ו**פרו B** (הליגות המקצועניות היחידות במדינה). ה-LNB הוקמה ב-27 ביוני 1987 ומאז היא מנהלת את הליגות, אף על פי שאליפות צרפת הראשונה בכדורסל התקיימה כבר בשנת 1921.

## מבנה
ה-LNB מורכבת בשתי ליגות: הליגה העליונה (pro A) וליגת המשנה (pro B), הכוללות 16 ו-18 קבוצות בהתאמה. בכל עונה משחקת כל קבוצה פעמיים מול כל קבוצה אחרת בליגה (משחק בית ומשחק חוץ), ובכך מגיע מספר המחזורים בעונה ל-30 בליגת pro A ול-34 בליגת pro B. בתום העונה הסדירה עולות שמונה הקבוצות הראשונות לפלייאוף, המתנהל עד משחק הגמר בשיטת הטוב מ-3, כאשר יתרון הביתיות מונח אצל הקבוצה שדורגה במקום גבוה יותר בתום העונה הסדירה. האליפות מוכרעת במשחק גמר בודד שנערך בברסי ארנה החל משנת 2005.

## אירועים נוספים
ה-LNB מארגנת שני אירועים נוספים, נוסף על הליגות הסדירות:
* משחק אולסטאר - משחק המפגיש בדצמבר את השחקנים הצרפתיים הטובים ביותר מול השחקנים הזרים הטובים ביותר בליגה.
* שבוע האסים (*Semaine des As*) - שבוע זה מתקיים החל משנת 2003 בסיום הסיבוב הראשון של הליגה הבכירה ומפגיש את שמונה הקבוצות המדורגות ראשונות (או שבע המדורגות ראשונות והמארגנת) לטורניר גביע בשיטת נוקאאוט.

## קישורים חיצוניים
* 
*  היסטוריה של הליגה (עם גלריית תמונות) 

קטגוריה:תחרויות כדורסל בצרפת
סהר (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים ולנשים
בטמן (עיר)

**בָּטְמַן** (בטורקית: **Batman**; בכורדית: **Êlih**/**ئێلح** - **אלח**) היא עיר בכורדיסטן הטורקית ובירת הנפה הקרויה על שמה במחוז דרום-מזרח אנטוליה. העיר משתרעת על רמה מישורית בגובה 550 מטרים מעל פני הים, סמוך לעיר משתלב כיובל נהר הבטמן בנהר החידקל, כ-750 ק"מ דרום-מזרחית לאנקרה בירת טורקיה. בפאתי העיר ממוקם שדה הנפט הגדול בטורקיה. קיים שדה תעופה מקומי, ובסיס חיל אוויר אשר סייע במהלך מלחמת המפרץ למטוסים ומסוקים לצאת למשימות חיפוש והצלה בעיראק. לפי אומדן רשמי משנת 2023 אוכלוסיית העיר מנתה 491,811 בני אדם.

עד שנות ה-50 של המאה ה-20, בטמן הייתה כפר שנקרא אילו עם כ-3,000 תושבים, שדות הנפט שנתגלו בסביבה בשנות ה-40 האיצו את פיתוח הכפר וגרמו לזרם גדול של תושבים אשר חיפשו עבודה במקום. ב-1957 שונה שמו של הכפר לבטמן על שם הנהר הזורם בקרבתו ושונה מעמדו של הכפר לעיר, העיר הפכה לעיר מרכזית בנפה. במהלך 50 השנים הבאות כמות האוכלוסייה גדלה פי 100, בתים רבים בעיר נהרסו ונבנו מחדש כבניינים רבי קומות.
ב-1967 הונח צינור נפט באורך כולל של 511 קילומטר שקישר בין בטמן לעיר דורטיול (השוכנת בנקודה המזרחית ביותר של חוף הים התיכון).

ב-1990, בטמן הוכרה כעיר הבירה של נפת בטמן. ב-2007, נוסדה אוניברסיטה בעיר והיא צורפה לתוכנית ארסמוס של האיחוד האירופי.

בשנת 2008 תבע ראש העיר את חברת האחים וורנר על ״שימוש בשם העיר בסרט האביר האפל ללא רשותו״, וטען שהאחים וורנר ובמאי הסרט, כריסטופר נולאן, אחראים לסדרה של רציחות והתאבדויות בקרב נשים בעיר. התביעה נדחתה לאחר זמן קצר.

## קישורים חיצוניים

* 

## הערות שוליים

קטגוריה:טורקיה: ערים
קטגוריה:כורדיסטן הטורקית
מדד הידרופתיות

**מדד הידרופתיות** (באנגלית: **Hydropathy Index**), הוא השינוי באנרגיה החופשית המתרחש במולקולה כאשר היא עוברת מסביבה הידרופובית לסביבה הידרופילית, ומהווה הלכה למעשה מדד למידת ההידרופיליות או ההידרופוביות שלה. כאשר המדד שלילי, משמעות הדבר היא שהמעבר הביא לשחרור אנרגיה חופשית, או במילים אחרות, שהמולקולה מתמוססת בקלות רבה יותר בסביבה החדשה בהשוואה לסביבה הקודמת. מדד חיובי, לעומת זאת, משמעותו שכדי להעביר את המולקולה לסביבה החדשה יש להשקיע אנרגיה. המדד מיוצג ביחידות של יחידת אנרגיה ליחידה מולרית, בדרך-כלל kcal/mol.

## הסבר [[כימיה|כימי]]-[[פיזיקה|פיזיקלי]]
כל מולקולה מאופיינת במדד הידרופתיות הייחודי לה, בתנאים של סביבת מוצא, סביבת יעד ותנאים פיזיקליים מוגדרים (טמפרטורה ולחץ). ככלל, ככל שיש במולקולה קבוצות קוטביות רבות יותר, היא תאופיין במדד הידרופתיות שלילי יותר, שכן הן יוצרות קשרי מימן רבים עם מולקולות המים של הסביבה, ואילו ככל שיש למולקולה יותר קבוצות ארומטיות, מדד ההידרופתיות שלה יהיה חיובי יותר.

## שימושים במחקר
למדד ההידרופתיות חשיבות רבה במחקר ביוכימיה של חלבונים ובהנדסה גנטית, לבחינת מידת ההידרופיות או ההידרופיליות של חומצות האמינו השונות, ושל רצפים שלהן. לדוגמה, מציאת מדד הידרופתיות חיובי ברצף של כעשרים חומצות אמיניות המצוי בחלבון טראנסממברנלי, רומז לכך שהוא חוצה את קרום התא ההידרופובי מקצה לקצה במבנה של סליל אלפא, שכן זהו עוביה של הממברנה הכפולה בעולם החי, ואילו מציאת רצפים בעלי מדד שלילי, מהווה רמז להיותם ממוקמים בחלבון באזור הבא במגע עם סביבה מימית, כמו הציטופלזמה או הסביבה החוץ-תאית. הערכת ההידרופתיות של רצף חומצות האמינו של חלבון קרומי יכולה לסייע לחוקר להעריך את המבנה המרחבי שלו, ולקבל מושג על המכוונות בה הוא ממוקם בקרום. מידע זה הוא רב ערך בחקר החלבונים, ולו תועלת יישומית רבה במחקר הביורפואי בפרט והביוטכנולוגי בכלל.

קטגוריה:קשרים כימיים
קטגוריה:הנדסת חומרים
אמני הציור בפה או ברגל

**אמני הציור בפה או ברגל** (באנגלית: **Mouth and Foot Painting Artists** או בקיצור: **MFPA**) הוא שמו של הארגון בעל מטרות הרווח הבינלאומי היחידי מסוגו, שנוסד בשנת 1956. למען אומנים אלה.
[ממוזער|האמנית [נטע גנור במהלך ציור בפה]]

## מטרות ודרכי פעולה
הארגון מעודד אנשים בעלי נכויות לצייר ציורים בפה או ברגל. הנכים שציירו את הציורים מוותרים על זכויות הציורים ומוסרים אותם לארגון, שמוכר אותם לציבור הרחב. הארגון ממיר את הרווחים ממכירת היצירות, כדי לסייע ולהוביל אמנים חדשים ברחבי העולם, ולאפשר להם ליצור ולהתפרנס בכבוד מהיצירות, ללא נדבה או תרומה.

## היסטוריה
המדינה בה לראשונה הוקם סניף של הארגון היא מדינת ליכטנשטיין, שנבחרה לכך בשל היותה נייטרלית לפני מלחמת העולם השנייה ואחריה. המדינה הייתה מדינת המטה של הארגון, עד שלימים עבר המטה המרכזי לגרמניה, והוקם בה הסניף הראשון.

נכון ל-2025, הארגון מונה כ-800 ציירים ברחבי העולם הפעילים בלמעלה מ-70 מדינות.

## הארגון ברחבי העולם
### הארגון ב[[ארצות הברית]]
הסניף הראשון של אמני הציור בפה או ברגל הוקם בשנת 1961 בבאפלו שבניו יורק. סניף נוסף הוקם באטלנטה שבפלורידה ביולי 2000.

### הארגון ב[[ישראל]]
שמאל|ממוזער|400px|יוחאי לוי, אחד מ-20 אמני הציור בפה או ברגל בישראל, בעת יצירת אחת מעבודותיו
הארגון פעיל בישראל מאז שנת 1965 ומטהו ממוקם בפתח תקווה. מוטו הארגון הוא "עזרה עצמית ולא צדקה". המוצרים הנפוצים של הארגון הם לוחות שנה ואגרות ברכה, בפרט אגרות שנה טובה.

נכון ל-2025, ישנם בישראל כ-14 אמנים פעילים, ביניהם נטע גנור. עם האמנים שהיו חברים בעבר נמנים איזה הרשקוביץ ויוסף זינגר. בעבר, נמכרו היצירות ב-2 מועדים מרכזיים: ראש השנה ופסח, אך בזכות אתר האינטרנט של הארגון, המכירות נמשכות כל השנה, וניתן לרכוש את מוצריהם בכל עת עם משלוח עד הבית.

### הארגון ב[[קנדה]]
הסניף הראשון בקנדה נפתח במקביל לפתיחת הסניף בארצות הברית בטורונטו, אונטריו.

## קישורים חיצוניים
*  
* האתר בעברית
* 

## הערות שוליים

קטגוריה:נכות: מוסדות בישראל
*
ציור
קטגוריה:ישראל: ארגוני עזרה
קטגוריה:ישראל: ארגוני תרבות
נייג'ל דייוויס

**נייג'ל רודני דייוויס** (**Nigel Rodney Davies**; נולד ב-31 ביולי 1960) הוא רב-אמן, מאמן שחמט וסופר אנגלי.

דייוויס זכה באליפות הבנים הבריטית (מתחת לגיל 21) ב-1979 ובפרס "British Rapidplay Chess Championships" ב-1987.

בשנת 2009 הפסיק להיות פעיל בשחמט תחרותי.

## ספריו
*דייוויס, נייג'ל (2002), *The Grünfeld Defence*, הוצאת Everyman Chess.
*דייוויס, נייג'ל (2003), *The Veresov*, הוצאת Everyman Chess.
*דייוויס, נייג'ל (2004), *The Dynamic Reti*, הוצאת Everyman Chess.
*דייוויס, נייג'ל (2005), *The Trompowsky*, הוצאת Everyman Chess.
*דייוויס, נייג'ל (2008), *King’s Indian Attack. Hamburg: ChessBase*.
*דייוויס, נייג'ל (2008), *Starting Out: The Modern*, הוצאת Everyman Chess.

## קבלת דרגות בינלאומיות
* 1982 - אמן בינלאומי
* 1993 - רב-אמן.

## קישורים חיצוניים

* אתרו של דייוויס 

## הערות שוליים

קטגוריה:שחמטאים אנגלים
קטגוריה:מחברי ספרי שחמט אנגלים
קטגוריה:עסקני שחמט
קטגוריה:עסקני ספורט בריטים
קטגוריה:אנגלים שנולדו ב-1960
דן גרונפלד

**דן גרונפלד** (נולד ב-7 בפברואר 1984) הוא כדורסלן עבר ישראלי-אמריקאי ששיחק בעמדת הסמול פורוורד.

## ביוגרפיה
גרונפלד נולד בניו ג'רזי למשפחה יהודית שהיגרה מרומניה ב-1963. אביו הוא ארני גרונפלד, בעברו כדורסלן בליגת ה-NBA והג'נרל מנג'ר של הוושינגטון ויזארדס.

גרונפלד שיחק ארבע שנים במכללת סטנפורד. הוא לא נבחר בדראפט ועבר ב-2006 לשחק בגרמניה בקבוצת אולדנבורג, בה שיתף פעולה עם דיאור פישר ודורון פרקינס. לאחר עונה אחת עבר גרונפלד לקבוצה הספרדית גראנדה ששיחקה בליגה השנייה, ושיחק בה בעונת 2007/08. בסיום עונה זו שבה קלע בממוצע 14.7 נקודות למשחק עזב גרונפלד את הקבוצה ונבחן בקבוצת ה-NBA ניו יורק ניקס שהחליטה לא לצרפו לעונת המשחקים 2008/09. הוא חזר לליגה הספרדית השנייה וחתם בוואיאדוליד. בעונה הראשונה שלו עלה עם הקבוצה לליגה הבכירה בספרד, ליגת ה-ACB. בקיץ 2009 השתתף גרונפלד במשחקי המכביה ה-18 עם נבחרת ארצות הברית שזכתה במדליית הזהב. במשחק הגמר מול הנבחרת הישראלית קלע גרונפלד 25 נקודות. הוא שב לשחק עונה נוספת בוואיאדוליד וסיים עמה במקום ה-13 בליגה הבכירה.

לקראת עונת 2010/11 חתם בקבוצת בני השרון מליגת העל בישראל. מתוקף חוק השבות זכה גרונפלד לאזרחות ישראלית ולפיכך נחשב כשחקן מקומי ולא כשחקן זר, עובדה שעזרה לקבוצתו להתמודד עם החוק הרוסי שהונהג באותה עונה. בני השרון סיימה את העונה הסדירה במקום ה-4 וגרונפלד קבע ממוצעים של 13.7 נקודות ו-4.5 ריבאונדים למשחק. לאחר עונה זו חתם בקבוצת הפועל חולון יחד עם מאמנו מבני השרון, דן שמיר. בעקבות קשיים תקציביים לא הצליחה חולון להעביר את חוזהו של גרונפלד בבקרה התקציבית והוא לא שותף במשחקיה בליגה. בעקבות זאת עזב את חולון וחתם ב-2 בנובמבר 2011 על חוזה לשתי עונות בהפועל ירושלים. לקראת עונת 2013/2014 חתם בבני הרצליה ובתום עונה זו פרש ממשחק.

## קישורים חיצוניים

* 
* ברק חקלאי, היהודי הנודד, באתר מנהלת ליגת העל בכדורסל, 15 בנובמבר 2010

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלני בני השרון
קטגוריה:כדורסלני הפועל ירושלים
קטגוריה:כדורסלני אוניברסיטת סטנפורד
קטגוריה:כדורסלני אולדנבורג
קטגוריה:ניו ג'רזי: כדורסלנים
קטגוריה:אמריקאים ממוצא יהודי-רומני
קטגוריה:ישראלים ילידי ארצות הברית
קטגוריה:ישראלים שנולדו ב-1984
מוזיאון האוגוסטינים

שמאל|מסגרת|רחבת מוזיאון האוגוסטין בפרייבורג
שמאל|ממוזער|חדר הפסלים עם נביאי קתדרלת פרייבורג
**מוזיאון האוגוסטין** הוא מוזיאון הנמצא בפרייבורג בברייסגאו, באדן-וירטמברג שבגרמניה. המוזיאון נמצא כעת תחת שיפוץ נרחב והרחבה שחלקו הראשון הסתיים ב-2010

.
המוזיאון ממוקם במנזר לשעבר אשר נבנה מחדש בין השנים 1914-1923. מלחמת העולם הראשונה לא רק קטעה את הבנייה המחודשת, אך גם הגבילה אותה מאוד יחסית לתוכניות המקוריות כתוצאה מחוסר במימון. השיפוץ השלם הנוכחי שאמור היה לכלול חדרי תצוגה חדשים החל בשנת 2004. האוסף של המוזיאון, שהחל על ידי העיר פרייבורג בשנות ה-80 של המאה ה-19, מוצג רק בחלקו כתוצאה מעבודות השיפוץ.

אוספי האומנות החזותית והפיסול כוללים עבודות של לוקאס קראנאך האב, אנסלם פויירבאך, האנס בלדונג, מתיאס גרינוואלד, האנס טומה, פראנס קסאבר וינטרהאלטר, ואחרים. ישנו גם חדר פיסול שבו מוצגים ארבעה פסלי נביאים העשויים מאבן בגובה של ארבעה מטרים כל אחד, אשר הגיעו מקתדרלת פרייבורג. בנוסף ישנו גם אורגן כנסייה של וולט ובניו אשר חלקו החיצוני נבנה בשנת 1730, וספריית אומנות והיסטוריה תרבותית. המוזיאון להיסטוריה עירונית גם הוא חלק ממוזיאון האוגוסטין.

האוספים שאינם מוצגים כעת, או מוצגים חלקית, כוללים אוסף גרפיקה גדול, אומנות קישוטית, חפצי אומנות מקומיים מאזור היער השחור, אוספי מטבעות ושעונים, ושטיח מהמאה ה-14.
בשנת 2010, המוזיאון הגיע למקום השישי בתחרות לפיתוחים מקוריים בתחום התיירותי של האיגוד הבריטי לסופרי טיולים.

## קישורים חיצוניים

* 
* אתר מוזיאון האוגוסטין

## הערות שוליים

אוגוסטין
אוגוסטין
קטגוריה:פרייבורג: מבנים
המעגל ההרמנויטי

**המעגל ההרמנויטי** או **המעגל הפרשני** (**The Hermeneutic Circle**) הוא מושג בתורת הפרשנות שמתאר פרדוקס שנוגע להבנה של מקור היסטורי, טקסטואלי או אחר. השאלה המרכזית היא: כיצד נודע לאדם משהו חדש וחיצוני שהוא לא ידע קודם בעצמו? המעגל מבקש לתאר את תהליך הבנתו הפרשנית של טקסט. מצד אחד, הבנה של טקסט שלם נשענת על הבנת החלקים השונים המרכיבים אותו. מצד שני, הבנה של כל חלק בטקסט נעזרת בהבנת כוונתו של הטקסט השלם. הנחת המוצא של הטיעון הזה היא שלא ניתן להבין טקסט שלם ללא הבנת חלקיו, אך גם להפך: לא ניתן להבין את חלקי הטקסט ללא הבנת הטקסט השלם. מצב זה בעייתי, שכן הוא מעגלי, שהרי כל שלב מניח את קיומו מראש של השלב האחר. אך אם כך, כיצד בכלל מתבצע תהליך ה'הבנה' של הטקסט?

לחלופין, כוונת ה'מעגל הפרשני' היא להדגיש את הטענה ולפיה מובנו של הטקסט חייב להימצא מחוצה לו ולא בתוכו: אם בהקשרו הרחב יותר של הטקסט עצמו: ההקשר התרבותי, ההיסטורי והספרותי שבמסגרתו הוא נכתב או נקרא, או בהנחותיו או ידיעותיו המוקדמות של הפרשן המבין את הטקסט.

## תפיסתו ההרמנויטית של שליירמכר
ממוזער|פרידריך שליירמכר
על פי תפיסתו ההרמנויטית של פרידריך שליירמכר, חיונית כאן הבנתו הסובייקטיבית של הפרשן כדי לתאר ולאפיין מהו תהליך פרשני. לתפיסתו, רק 'הבנה' פנימית כזו מאפשרת לו לפרש את הטקסט החיצוני העומד מולו. במילים אחרות, ההבנה של הפרשן איננה תוצאה של הטקסט החיצוני לבדו, אלא חיבור בינו לבין רקע של ידע אישי מוקדם יותר: ידיעת ההקשר ההיסטורי והפסיכולוגי של כותב הטקסט היא זו המאפשרת לפרשן לפענח את הטקסט.

## המעגל ההרמנויטי על פי היידגר וגדמר

הפילוסוף הגרמני מרטין היידגר פיתח (בשנת 1927) את מושג המעגל ההרמנויטי כדי לתאר את המכלול כמציאות הנשענת על הניסיון היומיומי של קיום הפרטים בחווייתו של היחיד. וכך, עצם מושג ההבנה האנושית תואר כהישענות על מבנים-קודמים ו'פנימיים' יותר של הבנה, ורק אלה מאפשרים לאדם לפענח (באופן ראשוני) תופעות חיצוניות בהן הוא נתקל.

אצל היידגר ההרמנויטיות מתבטאת בפרשנות הקיומית של העתיד מתוך העבר ושל העתיד את העבר. כך לדוגמה כאשר אני קורא טקסט אני כבר מגיע מראש עם פרשנות קיומית מסוימת אל הטקסט, אותה אני "משליך-קדימה" לעתיד ומבין את הטקסט לאור הציפייה הקיומית שלי ממנו. ועל אותו המשקל, כאשר קוראים את הטקסט, הטקסט פועל באופן כזה שאני נאלץ לשנות את הפרשנות הקיומית הראשונית. הטקסט, בתור מה "שכבר היה" משפיע על ההבנה את מה "שעוד לא" ובתור מה "שעוד לא" משפיע על הבנתי את "שכבר היה".

הדיון ב'מעגל ההרמנויטי' זכה לפיתוח ודיון חדש אצל תלמידו של היידגר, הנס גאורג גדמר, והגיע לשיאו ב"תאוריה הביקורתית" של שנות ה-60. בשעה שהיידגר תיאר את ההבנה כתהליך פנימי בנפשו של היחיד, כלומר כזה הנשען על ידע פנימי א-פריורי מוקדם מראש, בא גדמר והציג מודל חלופי, הטוען להיווצרותו של מידע חדש. לדברי גדמר אמנם המידע על המכלול מגיע אלי באמצעות איסוף הפרטים השונים המצטרפים לכדי מכלול שלם, אבל זוהי הבנה שיתופית בין אישים שונים המנהלים ביניהם שיח פרשני של חילופי מידע והשוואה. שיח שיתופי כזה יוצר הסכמות משותפות על מילים מוסכמות, ואלה מתארות 'מכלול' חדש. דונלד שון  Schon   Donald דיבר על מעגל הרמנויטי שעיקרו 'שיחה' שכזו בין הפרשן לבין הסיטואציה, שיחה המולידה מידע חדש.

## לקריאה נוספת

* זאב לוי, **הרמנויטיקה**, הוצאת ספריית פועלים והקיבוץ המאוחד, 1986
* רות לורנד, **על פרשנות והבנה**, הוצאת אוניברסיטת תל אביב, 2010

קטגוריה:פילוסופיה
קטגוריה:הרמנויטיקה
הגנה מודרנית

ה**הגנה המודרנית** (ידועה גם כ**הגנת רוֹבַּטש**) היא פתיחת שחמט שבה השחור מאפשר ללבן לכבוש את המרכז עם הרגלים: ה4 ו-ד4 ואז מתחיל לתקוף ולערער את המרכז מבלי לנסות לכבוש אותו בעצמו. אנציקלופדיית פתיחות שחמט (ECO) מסמנת פתיחה זו בקודים A40 ו-B06. במהלך השנים השתמשו בפתיחה זו בעיקר רבי אמן בריטים כמו נייג'ל דייוויס ו. אחד המשחקים המפורסמים ביותר שבו נעשה שימוש ב**הגנה המודרנית** הוא ***לובומיר קבלק נגד דאנקן סאטלס*** במסגרת אולימפיאדת השחמט 1974 אשר נערכה בעיר ניס שבצרפת.

## וריאציות עיקריות
המהלך האופייני להגנה מודרנית הוא:
# ה4 ז6
# ד4 ר-ז7
כאשר 2 האפשרויות המרכזיות של מהלך זה הן:

עבור אפשרות 2 - אם הלבן ממשיך עם 7. ז4, השחור יכול להגיב עם:
* 7. .. ו5
* 8. ז:ו5 ז:ו5 
* 9. מה-ח5**+** פ-ז6
* 10. ה:ו5 מה-ח4
* 11. מה:ח4 פ:ח4
* 12.פ-ב5 מ-ד8

## וריאציות משניות
וריאציות אלו עוסקות במקרים בהם המהלך השני של הלבן איננו 2. ד4:

### 2. פ-ו3
תגובות השחור הן:

2. .. ג5 (מעבר להגנה סיציליאנית)

3. .. ר-ז7

### 2. ג4
תגובת השחור היא:

2. .. ר-ז7

### 2. פ-ג3
תגובות השחור הן:

2. .. ג5 (מעבר להגנה סיציליאנית)

3. .. ר-ז7

## הצעת פישר: 3. ח4!?
בובי פישר הציע את המהלך 3. ח4**!?** כניסיון לא שגרתי נגד 1. .. ז6 2. ד4 ר-ז7, כחלק מניתוח משחקו נגד פאל בנקו (בפועל במשחק עצמו, פישר שיחק 3. פ-ג3). הרעיון הוא לפתוח את צד המלך השחור על ידי ח4 או ח5 מלווה ב-ח:ז6 (...ז:ח5 יחליש מאוד את הכיסוי על המלך השחור).

## תגובות לבן לא שגרתיות

הגמישות והקשיחות של ההגנה המודרנית יכולה לעורר כמה תגובות אגרסיביות מאוד על ידי הלבן, אחת מהן היא ההתקפה בעלת השם הגס, ישבן הקוף. הרצף האופייני להתקפה זו הוא:
# ה4 ז6
# ר-ג4 ר-ז7
# מה-ו3 ה6
# ד4 ר:ד4
# פ-ה2 ר-ז7
# פ-ג3

(גרסה מעודנת יותר היא ישבן הקוף הנדחה, שבו הלבן משחק את המהלכים ר-ג4 ו- מה-ו3 רק לאחר פיתוח פרש המלכה).

תגובות לא שגרתיות נוספות יכולות להגיע לאחר 1. ה4 ז6. אחת מהן היא הגנת ההיפופוטם אשר מאופיינת במהלכים הבאים:
# ה4 ז6
# ר-ג4 ר-ז7
# ד4 ד6
# פ-ו3 פ-ד7
# פ-ג3 ה6
# **0-0** פ-ה7

הגנה נוספת היא ההגנה הנורווגית (הידועה גם כהגנת הים הצפוני), אשר מתחילה במהלכים:
# ה4 ז6
# ד4 פ-ו6
# ה5 פ-ח5
אם הלבן ממשיך ב-4. ז4, השחור מסיג את הפרש עם 4. .. פ-ז7. לחלופין, אם הלבן מגיב ב-4. ר-ה2, אזי השחור יכול להסיג את הפרש או להקריב חייל (גמביט) עם 4. .. ד6**!?**. אם הלבן משחק 3. פ-ג3 במקום 3. ה5, השחור יכול לעבור להגנת פירץ עם 3. .. ד6 או להמשיך בצורה לא אופנתית עם 3. ..ד5**!?**.

## שיטת אברבקה
שיטת אברבקה עבור הגנה מודרנית מאופיינת באחת מ-2 האפשרויות הבאות (המסתיימות בתוצאה זהה):

מהלכים אפשריים עבור השחור בנקודה זו הם: 4. ..פ-ו6, 4. ..פ-ג6, 4. ..ה5 ו- 4. ..פ-ד7. המהלך 4. ..פ-ו6 מוביל להגנה הודית של המלך, כאשר הלבן יכול לשחק 5. פ-ו3, 5. ו3, 5. ר-ה2, 5. ו4 וכדומה.

## לקריאה נוספת
נייג'ל דייוויס, ***Starting Out: The Modern***, Everyman Chess, 2008, 

## הערות שוליים

קטגוריה:פתיחות שחמט